Urmareste Modifică dimensiunea fontului: Play

Bucureşti, 11 iun /Agerpres/ - Preşedintele Klaus Iohannis urează succes elevilor care susţin, începând de luni, Bacalaureatul şi subliniază că este nevoie de mai mult efort pentru asigurarea unui parcurs educaţional complet pentru aceştia.



"Astăzi începe examenul de Bacalaureat şi urez mult succes tuturor celor 137.344 elevi înscrişi. Îmi doresc ca fiecare dintre voi să obţineţi rezultate bune şi foarte bune, bazate pe dedicarea voastră din toţi aceşti ani. Însă, tot astăzi, peste 45.000 de elevi din clasele a XII-a şi a XIII-a nu vor intra în examenul de Bacalaureat. Cred că este nevoie să investim mult mai mult efort în a asigura tuturor elevilor un parcurs educaţional complet şi pe măsura potenţialului lor", a scris luni şeful statului pe Facebook.



El arată că România "nu îşi poate permite să lase un procent atât de însemnat din generaţiile tinere fără o şansă reală de integrare în piaţa muncii la un nivel adecvat". AGERPRES/(AS - autor: Florentina Peia, editor: Andreea Rotaru)